proxectonos/corpus_dominio_legal_administrativo_tmp huggingface dataset:
DECRETO 169/2001, do 14 de xuño, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de mellora da estrada provincial A Lama-Ponte Verdugo, desde o punto quilométrico 0 ó 1,483 (concello da Lama).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/07/2001

A Deputación Provincial de Pontevedra, en sesión celebrada o día 24 de novembro de 2000, aprobou o proxecto de mellora da estrada provincial A Lama-Ponte Verdugo, punto quilométrico 0 ó 1,483 (concello da Lama) e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa.
Por parte da Deputación Provincial de Pontevedra foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 25 de maio de 2001.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 7 de febreiro de 2001.
Considérase necesaria a declaración de urxente ocupación dos bens e dereitos precisos para a rea
lización das obras do proxecto técnico sinalado, porque, segundo sinala a deputación, a urxencia das obras ven dada pola existencia de graves desperfectos existentes no piso, a sinuosidade e o notable incremento do volume de tráfico producido desde a construcción do Centro Penitenciario da Lama, circunstancias que xeran certo perigo para o tráfico e fan imprescindible o emprendemento de melloras.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día catorce de xuño de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra para efectos de expropiación forzosa, dos bens e dereitos concretados no expediente administrativo instruído ó efecto e necesarios para a execución das obras do proxecto de mellora da estrada provincial A Lama-Ponte Verdugo, punto quilométrico 0 ó 1,483 (concello da Lama).
Santiago de Compostela, catorce de xuño de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 3 de xullo 2001 pola que se nomean vocais do Consello Galego de Servicios Sociais, en representación do Colexio Oficial de Diplomados en Traballo Social de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 23/07/2001

O punto 1º do artigo 5 do Decreto 336/1994, do 27 de outubro, polo que se desenvolve a Lei 4/1993, do 14 de abril, de servicios sociais, no relativo ós consellos de servicios sociais establece que a duración do mandato dos vocais representativos será de catro anos, sen prexuízo da súa reelección e da posibilidade de substitución dos titulares e suplentes durante o dito período, por proposta da institución, asociación ou entidade a quen represente.
Así mesmo, o punto 3º do devandito decreto establece que os vocais do Consello Galego de Servicios Sociais serán nomeados polo presidente do consello, por proposta da institución, asociación ou entidade a quen representen, e o nomeamento deberá publicarse no Diario Oficial de Galicia.
Por todo o anterior, con data 10 de agosto de 2000 publícase no Diario Oficial de Galicia número 155 a Resolución do 18 de xullo de 2000 pola que se nomean os vocais do Consello Galego de Servicios Sociais figurando no seu artigo 1 punto 12º o representante do Colexio Oficial de Diplomados en Traballo Social de Galicia co seu respectivo suplente.
Posteriormente, con data 8 de xuño de 2001 comunícase que a nova Xunta de Goberno do Colexio Oficial de diplomados en Traballo Social adoptou o acordo unánime de proceder a renova-lo seu representante no Consello Galego de Servicios Sociais designado na anterior Resolución do 18 de xullo, causando baixa como vocal titular Concepción Rancaño Osorio e como suplente Mª Jesús Santos Santos, designando no seu lugar a Mª Pilar Couce Freire como vocal titular e a Pablo Veiga López-Castelo como suplente.
Por todo o anterior, en aplicación do disposto no artigo 5 do Decreto 336/1994, do 27 de outubro, e no uso das facultades que me atribúen os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo 1º
Nomear como vocal titular do Consello Galego de Servicios Sociais, en representación do Colexio Oficial de Diplomados en Traballo Social de Galicia, a Mª Pilar Couce Freire, en substitución de Concepción Rancaño Osorio.
Artigo 2º
Nomear como vocal suplente do Consello Galego de Servicios Sociais, en representación do Colexio Oficial de Diplomados en Traballo Social de Galicia, a Pablo Veiga López-Castelo, en substitución de Mª Jesús Santos Santos.
Santiago de Compostela, 3 de xullo de 2001.
José María Hernández Cochón
Conselleiro de Sanidade e Servicios Sociais
CORRECCIÓN de erros.-Orde do 6 de xullo de 2001 pola que se establece o procedemento para a concesión das subvencións aprobadas polo Consello da Xunta de Galicia do 5 de xullo de 2001 para obras de reparación ou restitución de infraestructuras, equipamentos, instalacións ou servicios recollidos no artigo 26 da Lei 7/1985, do 2 de abril, reguladora das bases de réxime local, danados polas choivas e temporais acaecidos desde outubro de 2000 ata marzo de 2001.
CONSELLERÍA DE ECONOMÍA E FACENDA — I. DISPOSICIÓNS XERAIS — 17/07/2001

Advertidos erros na citada orde, publicada no Diario Oficial de Galicia nº 132, o día 9 de xullo de 2001, cómpre face-las oportunas correccións:
-Na páxina 9.183, onde di: «Contra a dita resolución a interposición dun recurso potestativo de reposición ante o conselleiro de Economía e Facenda», debe dicir: «Contra a dita resolución cabe a interposición dun recurso potestativo de reposición ante o conselleiro de Economía e Facenda».
ORDE do 5 de xullo de 2001 pola que se nomea director da Axencia para a Calidade do Sistema Universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 16/07/2001

Por Resolución do 12 de marzo de 2001, da Dirección Xeral de Universidades (DOG nº 68 do 5 de abril), publicouse o convenio de colaboración asinado o día 30 de xaneiro de 2001 entre a Xunta de Galicia, a través da Consellería de Educación e Ordenación Universitaria e a Secretaría Xeral de Investigación e Desenvolvemento e as universidades de Santiago de Compostela, A Coruña e Vigo para a creación do Consorcio Axencia para a Calidade do Sistema Universitario de Galicia, xunto cos seus estatutos, que figuran como anexo ó citado convenio.
O artigo 22 dos estatutos do Consorcio Axencia para a Calidade do Sistema Universitario de Galicia prevé que o director da Axencia para a Calidade do Sistema Universitario de Galicia é nomeado polo conselleiro de Educación e Ordenación Universitaria, oído o Consello de Dirección.
En consecuencia, oído o Consello de Dirección do Consorcio Axencia para a Calidade do Sistema Universitario de Galicia, na súa reunión do catro de xullo de dous mil un,
DISPOÑO:
Artigo único.-Nomear director da Axencia para a Calidade do Sistema Universitario de Galicia a Eugenio Muñoz Camacho.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, cinco de xullo de dous mil un.
Celso Currás Fernández
Conselleiro de Educación e Ordenación Universitaria
ORDE do 26 de xuño de 2001 pola que se nomean membros do Consello Galego de Cooperativas.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 16/07/2001

O Decreto 25/2001, do 18 de xaneiro, polo que se regula a organización e o funcionamento do Consello Galego de Cooperativas, desenvolve as previsións contidas na súa norma de creación, a
Lei 5/1998, do 18 de decembro, de cooperativas de Galicia, regulando no seu artigo cuarto a composición, e no artigo quinto o procedemento de nomeamento dos membros deste órgano.
Pola vacante producida polo membro titular en representación da Consellería de Pesca, Marisqueo e Acuicultura, con data do 20 de xuño de 2001, a devandita consellería procede ó nomeamento de vocal titular e suplente no Consello Galego de Cooperativas.
Polo exposto, de acordo coa proposta realizada e facendo uso da autorización prevista na disposición derradeira primeira do referido decreto,
DISPOÑO:
Artigo único.-En representación da Consellería de Pesca, Marisqueo e Acuicultura e por proposta do conselleiro da devandita consellería, noméase como membro titular do Consello Galego de Cooperativas a Miguel Ángel López Sieiro e como suplente a Joaquín Mariño Cadarso.
Santiago de Compostela, 26 de xuño de 2001.
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Resolución do 26 de xuño de 2001 pola que se dá publicidade ó acordo do Consello de Dirección do Instituto Galego de Promoción Económica, que aproba as bases reguladoras da convocatoria de 20 bolsas de promoción exterior.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 24/07/2001

Advertidos erros na referida resolución, publicada no DOG nº 131, do 6 de xullo de 2001, procede face-las seguintes correccións:
-Na páxina 9.131, base 2ª, punto 2.2., parágrafo primeiro, onde di:
«2.2. Estar en posesión dalgunha das seguintes titulacións universitarias (superior ou media) na data en que finaliza o prazo de presentación de solicitudes: arquitectura, bioloxía, ciencias económicas e empresariais, dereito, física, enxeñería e química».
Debe dicir:
«2.2. Estar en posesión dalgunha das seguintes titulacións universitarias (superior ou media) na data en que finaliza o prazo de presentación de solicitudes: arquitectura, bioloxía, ciencias económicas e empresariais, administración e dirección de empresas, ciencias empresariais, economía, dereito, física, enxeñería e química».
-Na páxina 9.136, anexo II, punto 13, onde di:
«... número de follas ou créditos do curso».
Debe dicir:
«... número de horas ou créditos do curso».
CORRECCIÓN de erros.-Orde de 3 de xullo de 2001 pola que se amplía o prazo para a elaboración e para a presentación de solicitudes ó abeiro da Orde do 27 de abril de 2001, pola que se establece o programa de incentivos á contratación indefinida con orixe en plans empresariais de incremento da estabilidade laboral, e se engade unha nova disposición adicional.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 17/07/2001

Advertidos erros na devandita orde, publicada no Diario Oficial de Galicia nº 134, do mércores 11 de xullo de 2001, cómpre efectua-las seguintes correccións:
No preámbulo na páxina 9.349, no terceiro parágrafo, onde di: «... para a presentación de solicitudes ata o 31 de xullo de 2001...», debe dicir: «...para a presentación de solicitudes ata o 17 de agosto de 2001...».
RESOLUCIÓN do 11 de xuño de 2001, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, dos cambios na composición da Comisión Paritaria Territorial de Formación Continua da Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/07/2001

No Diario Oficial de Galicia nº 194, do 8-10-1997, publicouse a acta de constitución e o regulamento de funcionamento da Comisión Paritaria Territorial de Formación Continua da Comunidade Autónoma de Galicia.
O secretario da Comisión Paritaria Territorial de Formación Continua de Galicia, comunícalle a esta dirección xeral as modificacións que houbo na composición dos membros da referida comisión paritaria territorial.
Así mesmo, e de acordo co establecido nos artigos 4 e 6 do citado regulamento, relativos respectivamente, á substitución dos membros da comisión e da secretaría, e en virtude do disposto no artigo 83.3º en relación co 90, puntos 2º e 3º, do Real decreto lexislativo 1/1995, do 24 de marzo, polo que se aprobou o texto refundido da Lei do Estatuto dos traballadores e o Real decreto 1040/1981, do 22 de maio, e de acordo co sinalado no artigo 60 da Lei de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Esta Dirección Xeral de Relacións Laborais
ACORDA:
Primeiro.-Ordena-lo depósito e rexistro das modificacións que houbo na composición da Comisión Paritaria Territorial de Formación Continua de Galicia, e remitir copias destas á Dirección Xeral de Traballo do Ministerio de Traballo e Asuntos Sociais.
Segundo.-Dispoñe-la súa publicación no Diario Oficial de Galicia.
Santiago de Compostela, 11 de xuño de 2001.
José Vázquez Portomeñe
Director xeral de Relacións Laborais
Cambios na composición da Comisión Paritaria Territorial de Formación Continua de Galicia:
1. En representación da Confederación de Empresarios de Galicia:
-Cesa como vocal titular Rafael Sánchez Sostre.
-Noméase vocal titular a Fausto Santamarina Fernández.
2. En representación da Confederación de Empresarios de Galicia:
-Cesa como vocal suplente Fausto Santamarina Fernández.
-Noméase vocal suplente a José Antonio Neira Cortés.
Así mesmo, na composición da Comisión Paritaria Territorial de Formación Continua de Galicia:
-Cesa como secretario da Comisión Paritaria Territorial de Formación Continua de Galicia Rafael Sánchez Sostre.
-Noméase como secretario da Comisión Paritaria Territorial de Formación Continua de Galicia a Juan José Molinos Casal.
CORRECCIÓN de erros.-Orde do 22 de xuño de 2001 pola que se desenvolve o Decreto 134/2001, do 7 de xuño, se establecen as bases reguladoras de axudas e subvencións ó funcionamento das unidades de promoción e desenvolvemento, e se procede á súa convocatoria.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 18/07/2001

Advertidos erros na devandita orde, publicada no DOG do pasado mércores, día 11 de xullo, cómpre face-las oportunas correccións:
Na páxina 9.333, columna esquerda, artigo 20º 1, di: «... patronais á Seguridade Social, queda establecida, ...», debe dicir: «... patronais á Seguridade Social, estímase, ...». No artigo 20º.3, di: «... subvencións por custos salariais e...», debe dicir: «... subvencións medias por custos salariais e...».
CORRECCIÓN de erros.-Resolución do 2 de xullo de 2001 pola que se ordena a publicación do acordo do Consello da Xunta de Galicia do 29 de xuño de 2001, polo que se modifica a relación de postos de traballo da Consellería de Economía e Facenda.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 18/07/2001

Advertidos erros na devandita resolución, publicada no DOG número 128, do martes 3 de xullo de 2001, cómpre face-las oportunas correccións:
Na páxina 8.935, no cadro que figura no punto terceiro, debaixo do posto: «EF.C02.00.002.15770.018. Xefe Sección Habilitación Alugueres», debe engadirse: na columna código «EF.C06.00.002.15770.006», e na columna denominación «X. Sección da Caixa Xeral de Depósitos».
Na páxina 8.938, detrás do posto «EF.C02.-
00.000.15770.035», debe engadirse o posto:
«Código do posto: EF.C02.00.000.15770.036.
Denominación: xefe de negociado.
Vac.: non.
Niv.: 18.
Complem. específico: 567.192.
Tipo posto: N.
Forma prov.: C.
Grupo: BCD».
Corpo/escala: xeral.
DECRETO 163/2001, do 31 de maio, polo que se declara a urxente ocupación, para efectos de expropiación forzosa, polo Concello de Barro, dos bens e dereitos necesarios para a realización das obras do proxecto de acceso ó núcleo da Igrexa da parroquia de Perdecanai.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/07/2001

O Concello de Barro, en sesión que tivo lugar o día 28 de novembro de 2000, aprobou o proxecto de acceso ó núcleo da Igrexa da parroquia de Perdecanai, e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 15 de maio de 2001.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o concello, a obra se debe executar sen tardanza dada a necesidade de dotar dun acceso adecuado as vivendas do núcleo de poboación da zona da Igrexa na parroquia de Perdecanai coa estrada nacional 550 e a provincial A Goulla-Cuntis, feito que melloraría a seguridade vial e accesos ó núcleo citado.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trinta e un de maio de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Barro, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de acceso ó núcleo da Igrexa da parroquia de Perdecanai.
Santiago de Compostela, trinta e un de maio de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 11 de xullo de 2001 pola que se declara de interese galego a Fundación Náutico-Deportiva Rías do Sur e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 18/07/2001

Con data do 10 de xullo de 2001 publicouse no Diario Oficial de Galicia a orde da Consellería da Presidencia e Administración Pública do 4 de xullo de 2001, pola que se clasifica como mixta a Fundación Náutico-Deportiva Rías do Sur adscribíndoa á Consellería da Presidencia e Administración Pública, que terá que exercer plenamente o protectorado sobre ela.
A fundación foi constituída en escritura pública outorgada en Pontevedra, o día 14 de xuño de 2001, ante o notario Luís Darrieux de Ben, co número 582 do seu protocolo, por María Nieves Gil Miguel, que intervén en nome e representación do Club Natación Rías Baixas; Alberto Rodríguez González, que intervén en nome e representación da entidade Amigos Fundadores da Piscina Olímpica; e José Ramón Meiriño González, que intervén en nome e representación do Club Natación Galaico.
Esta fundación, ó abeiro do establecido no artigo 6 dos estatutos, ten por obxecto a realización de actividades deportivas e recreativas encamiñadas á promoción e ó fomento dos recursos deportivos de Galicia, especificamente de Pontevedra e a súa área de influencia, para o que:
A. Participará activamente na creación da infraestructura necesaria para a práctica dos deportes de natación e outros deportes náuticos, nas súas facetas de ocio, rehabilitación e competición.
B. Promoverá, facilitará e divulgará actividades de competición dos deportes de natación e outros deportes náuticos.
C. Terá plena liberdade para determina-las súas actividades, podendo selecciona-los obxectivos que coide máis adecuados ás circunstancias de cada momento.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba
o Regulamento de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación Náutico-Deportiva Rías do Sur ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación Náutico-Deportiva Rías do Sur no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 11 de xullo de 2001.
Jaime Pita Varela
Conselleiro da Presidencia e Administración
Pública
ORDE do 2 de xullo de 2001 pola que se resolve o concurso público convocado na do 12 de febreiro de 2001 (Diario Oficial de Galicia do 1 de marzo), para a adxudicación de dúas bolsas para realizar estudios relacionados coa Unión Europea no Colexio de Europa (Bruxes e Natolín) durante o curso académico 2001-2002.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/07/2001

Por Orde do 12 de febreiro de 2001 (DOG do 1 de marzo) convocáronse dúas bolsas para realizar
estudios de especialización en temas relacionados coa Unión Europea e o proceso de integración europeo, unha para o Colexio de Europa con sede en Bruxes (Bélxica) e outra para Natolín (Polonia).
Na súa virtude, de acordo coa proposta elaborada pola comisión de selección e unha vez que o Colexio de Europa confirmou a admisión dos candidatos,
DISPOÑO:
Artigo 1º
Concederlle a Marta Rodríguez Ameneiro unha bolsa para realizar estudios de especialización en temas relacionados coa Unión Europea e o proceso de integración europeo, no Colexio de Europa con sede en Bruxes (Bélxica).
Artigo 2º
Concederlle a Eva María Carballeira Fernández unha bolsa para realizar estudios de especialización en temas relacionados coa Unión Europea e o proceso de integración europeo, no Colexio de Europa con sede en Natolín (Polonia).
Artigo 3º
Nomear candidatos suplentes a Gabriela Regojo Balboa para o campus de Bruxes (Bélxica) e a Helena Calleja Curros para o campus de Natolín (Polonia).
Artigo 4º
O importe de cada bolsa ascende a un total de 2.500.000 pesetas brutas, destinadas a:
a) O pagamento das taxas e estadía que será efectuada en nome do bolseiro pola Consellería de Educación e Ordenación Universitaria directamente no Colexio de Europa en Bruxes.
b) A cantidade restante ingresaráselle ó bolseiro nun só pagamento, en concepto de axuda institucional para gastos de desprazamento e seguro combinado de accidentes.
Artigo 5º
Contra esta disposición, que esgota a vía administrativa, os interesados poderán interpoñer recurso potestativo de resposición perante o conselleiro de Educación e Ordenación Universitaria no prazo dun mes, a partir do día seguinte ó da publicación no DOG, segundo o disposto nos artigos 116 e 117 da Lei 4/1999 (BOE nº 12, do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 2 de xullo de 2001.
Celso Currás Ferández
Conselleiro de Educación e Ordenación Universitaria
DECRETO 161/2001, do 29 de xuño, polo que se acepta a doazón a título gratuíto dun cadro, propiedade do pintor Rafael Romero Masiá, con destino á Escola Camilo José Cela do Complexo Hospitalario Universitario de Santiago de Compostela.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 16/07/2001

O pintor Rafael Romero Masiá acordou ofrece-la doazón ó Servicio Galego de Saúde da Comunidade Autónoma de Galicia do cadro Amanecer a la Vida, con destino á Escola Camilo José Cela, que depende do Complexo Hospitalario Universitario de Santiago de Compostela.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e Servicios Sociais e presidente do Servicio Galego de Saúde, e logo de deliberación do Consello da Xunta de Galicia na súa reunión do día vintenove de xuño de dous mil un
DISPOÑO:
Artigo primeiro.-Acéptase a doazón do cadro Amanecer a la Vida do pintor Rafael Romero Masía xunto cos dereitos de propiedade intelectual excepto, o moral do autor.
Artigo segundo.-O cadro acéptase segundo o establecido na normativa en materia patrimonial da Comunidade Autonoma e destinarase á Escola Camilo José Cela do Complexo Hospitalario Universitario de Santiago de Compostela, de acordo coa vontade do doador.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, vintenove de xuño de dous mil un.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
DECRETO 162/2001, do 29 de xuño, polo que se aceptan as doazóns a título gratuíto dun respirador de fluxo, 10 ordenadores persoais compaq, 3 ordenadores persoais H.P. e unha neveira, con destino ó Complexo Hospitalario de Pontevedra.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 16/07/2001

As empresas que se detallan a continuación ofrecen a doazón ó Servicio Galego de Saúde da Comu-
nidade Autónoma de Galicia os activos correspondentes, con destino á diversas unidades do Complexo Hospitalario de Pontevedra:
-Galilei Medical, S.A.: 1 respirador de fluxo.
-Sobral Tome: 10 ordenadores persoais compaq.
-Pharmacia Spain, S.A.: 2 ordenadores persoais HP.
-Abbott Científica, S.A.: 1 ordenador persoal HP.
-Francisco Soria Melguizo, S.A.: 1 neveira.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e Servicios Sociais e presidente do Servicio Galego de Saúde, e logo de deliberación do Consello da Xunta de Galicia na súa reunión do día vintenove de xuño de dous mil un,
DISPOÑO:
Artigo primeiro.-Acéptase a doazón dos activos das citadas empresas, xunto cos dereitos derivados da propiedade.
Artigo segundo.-Os activos acéptanse segundo o establecido na normativa en materia patrimonial da Comunidade Autónoma e destinaranse a diversos servicios do Complexo Hospitalario de Pontevedra, de acordo coa vontade dos doadores.
Disposición final
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, vintenove de xuño de dous mil un.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
ORDE do 12 de xuño de 2001 pola que se autoriza o cambio de denominación do colexio de educación infantil e primaria de Curtis-Estación, Curtis (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/07/2001

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 12 de xuño de 2001.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Curtis.
Localidade: Lurdes.
Código do centro: 15005932.
Denominación: colexio de educación infantil e primaria de Curtis-Estación.
Nova denominación: colexio de educación infantil e primaria de Curtis.
DECRETO 160/2001, do 29 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da estrada OU-311, treito: N-525-A Mezquita. (Clave: N/OU/96.4.10).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 16/07/2001

Con data do 27 de abril de 2001 o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado do acondicionamento da estrada OU-311, treito N-525 A Mezquita. (Clave: N/OU/96.4.10).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política
Territorial, Obras Públicas e Vivenda e logo da deliberación do Consello da Xunta de Galicia na súa reunión do día vintenove de xuño de dous mil un,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do acondicionamento da estrada OU-311, treito N-525 A Mezquita. (Clave: N/OU/96.4.10)
Santiago de Compostela, vintenove de xuño de dous mil un.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
DECRETO 159/2001, do 29 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da variante de Marín, treito: conexión estrada Figueirido coa C-550. Marín. (Clave: N/PO/91.10.2).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 16/07/2001

Con data do 19 de xuño de 2001 o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado da variante de Marín, treito: conexión estrada Figueirido coa C-550. Marín. (Clave: N/PO/91.10.2).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e
Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintenove de xuño de dous mil un,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da variante de Marín, treito: conexión estrada Figueirido coa C-550 Marín. (Clave: N/PO/91.10.2).
Santiago de Compostela, vintenove de xuño de dous mil un.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
ORDE do 25 de xuño de 2001 pola que se fixa o prezo de venda ó público da publicación Anuario de Estatística Agraria 1999.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 17/07/2001

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería que se relaciona no anexo.
2. Este prezo entenderase con IVE incluído.
Santiago de Compostela, 25 de xuño de 2001.
Juan Miguel Diz Guedes
Conselleiro de Agricultura, Gandería
e Política Agroalimentaria
ANEXO
Anuario de Estatística Agraria 1999: 1.600 pesetas (9,62 euros).
RESOLUCIÓN do 22 de xuño de 2001, da Dirección Xeral da Función Pública, pola que se emprazan as persoas interesadas no recurso contencioso-administrativo número 01/0000764/2001, interposto polo Colexio Oficial de Biólogos.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 17/07/2001

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo número 01/0000764/2001 interposto polo Colexio Oficial de Biólogos contra a resolución da Consellería da Presidencia e Administración Pública do 29 de marzo de 2001, pola que se ordena a publicación do acordo do Consello da Xunta de Galicia do 29 de marzo de 2001, polo que se aproba a relación de postos de traballo na Consellería de Medio Ambiente (DOG nº 64, do 30 de marzo).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte
nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 22 de xuño de 2001.
Joaquín López-Rúa Soler
Director xeral da Función Pública
CORRECCIÓN de erros.-Resolución do 28 de maio de 2001 pola que se convocan cursos en colaboración co Instituto Lácteo e Gandeiro de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 24/07/2001

Advertido erro na citada resolución, publicada no Diario Oficial de Galicia número 115, do 14 de xuño de 2001, cómpre face-la oportuna corrección.
Na páxina 8.026, anexo I, no epígrafe 4.2 correspondente ó curso: «contabilización e pagamento de axudas e investimentos», onde di: «lugares e datas: EGAP, os días 26 e 27 de xaneiro de 2002», debe dicir: «lugar e datas: EGAP, os días 26 e 27 de setembro de 2001».
CORRECCIÓN de erros.-Orde do 6 de xullo de 2001 pola que se convocan prazas nas residencias xuvenís para o curso 2001/2002.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 24/07/2001

Advertido un erro na citada orde, publicada no DOG nº 137, do luns 16 de xullo de 2001, é necesario efectua-la seguinte corrección:
-Na páxina 9.612, no anexo I no epígrafe de instalación que solicita onde di: «interno», debe dicir: «altamar».
DECRETO 175/2001, do 5 de xullo, polo que se aceptan as doazóns a título gratuíto de 31 ordenadores Adi Denphis, 36 impresoras Lex Mark, 7 impresoras Hewlett Packard, 1 equipo de ecografía dixital, 1 arco intensificador de quirófano, 17 ordenadores Mr. Micro, 25 ordenadores Xen, 1 scanner Hewlett Packard, 1 proxector de transparencias Elmo, 1 proxector de transparencias Médium, 60 cadeiras Tagar, 2 ordenadores IBM, 2 ordenadores portátiles IBM, 1 scanner H.P., 1 impresora H.P., 1 cámara Logitech e 3 fax Canon, con destino ó Complexo Hospitalario de Ourense.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 24/07/2001

As empresas que se detallan a continuación ofrecen a doazón ó Servicio Galego de Saúde da Comunidade Autónoma de Galicia dos activos correspondentes, con destino a diversas unidades do Complexo Hospitalario de Ourense:
-Caixanova: 31 ordenadores ADI, 36 impresoras Lex Mark, 7 impresoras Hewlett Packard, 1 equipo de ecografía dixital General Electric, 1 arco intensificador de quirófano General Electric, 17 ordenadores Mr. Micro, 25 ordenadores Xen, 1 scanner Hewlett Packard, 1 proxector de transparencias Elmo, 1 proxector de transparencias Médium e 60 cadeiras Tagar.
-A Consellería de Educación e Ordenación Universitaria e a Fundación La Caixa de Barcelona: 2 ordenadores IBM, 2 ordenadores portátiles IBM, 1 scanner HP Scan Jet, 1 impresora HP Deskjet 840C, e 1 cámara Logitech.
-Laboratorios Pen, S.A.: 3 fax Canon.
Conforme ó artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e Servicios Sociais e presidente do Servicio Galego de Saúde e logo de deliberación do Consello da Xunta de Galicia na súa reunión do día cinco de xullo de dous mil un,
DISPOÑO:
Artigo primeiro.-Acéptase a doazón dos activos das citadas empresas, xunto cos dereitos derivados da propiedade.
Artigo segundo.-Os activos acéptanse segundo o establecido na normativa en materia patrimonial da Comunidade Autónoma e destinaranse a diversos servicios do Complexo Hospitalario de Ourense, de acordo coa vontade dos doadores.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, cinco de xullo de dous mil un.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
RESOLUCIÓN do 13 de xullo de 2001 pola que se ordena a publicación do acordo do Consello da Xunta de Galicia do 12 de xullo de 2001, polo que se modifica a relación de postos de traballo da Consellería de Familia e Promoción do Emprego, Muller e Xuventude.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/07/2001

A entrada en vigor da Lei orgánica 5/2000, do 12 de xaneiro, reguladora da responsabilidade penal dos menores, supón unha maior intervención da Comunidade Autónoma na defensa xudicial dos menores, na execución de medidas e no número de menores atendidos ó seren diferentes os tramos de idade previstos pola nova lei. Para poder facer fronte a estas novas funcións créanse diferentes postos de persoal funcionario e laboral na relación de postos de traballo da Consellería de Familia e Promoción do Emprego, Muller e Xuventude.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o
Consello da Xunta de Galicia na súa reunión do día doce de xullo de dous mil un,
ACORDO:
Primeiro.-Modifica-la vixente relación de postos de traballo da Consellería de Familia e Promoción do Emprego, Muller e Xuventude, nos termos que se sinalan nos anexos a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do doce de xullo de dous mil un, relativo á modificación da relación de postos de traballo da Consellería de Familia e Promoción do Emprego, Muller e Xuventude, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 13 de xullo de 2001.
Jaime Pita Varela
Conselleiro da Presidencia e Administración Pública
Modificacións:
No DOG nº 184, do 22-9-1998, na páxina 10.536, no centro de destino ALBERGUE XUVENIL DE GANDARÍO (BERGONDO), no posto FA.C99.40.101.15080.001. DIRECTOR ALBERGUE, na columna Corpo/escala engádese DOCENTE.
CORRECCIÓN de erros.-Resolución do 14 de xuño de 2001 pola que se concede a Medalla de Galicia nas súas categorías de prata e bronce.
PRESIDENCIA — III. OUTRAS DISPOSICIÓNS — 24/07/2001

Advertida omisión na devandita resolución, publicada no Diario Oficial de Galicia do pasado 18 de xuño, cómpre face-la oportuna inclusión.
Na páxina 8.117, columna dereita, a seguir de «Escuelas de la Inmaculada Concepción», debe figurar: «Escola Universitaria de Enxeñería Industrial de Vigo».
RESOLUCIÓN do 11 de xuño de 2001 pola que se lle dá publicidade ó acordo do tribunal encargado de avalia-las probas para a obtención do certificado CE de formación para os conselleiros de seguridade para o transporte de mercadorías perigosas por estrada e ferrocarril, no que se elevan a definitivas as listas provisionais de admitidos e excluídos, e se fixa o horario das probas.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 10/07/2001

De conformidade co previsto na base 3ª.4 da Resolución do17 de febreiro de 2001 pola que se con
vocan as probas citadas, o tribunal designado para a súa avaliación adoptou o seguinte
ACORDO:
Primeiro.-Unha vez publicadas as listas provisionais de admitidos e excluídos para tomar parte nas probas e finalizado o prazo establecido para que os aspirantes excluídos achegasen a documentación non presentada no seu momento, elevar a definitivas as listas provisionais de admitidos e excluídos.
Segundo.-Fíxase o horario das probas do seguinte modo:
As portas de entrada na sala onde se realizarán os exercicios abriranse 30 minutos antes de cada un procedéndose ó seu peche e comezo do exercicio á hora indicada.
Modalidade por estrada:
Aspirantes a tódalas clases: 16 h.
Clase 1: 16 h.
Clase 2: 11.30 h.
Clase 7: 11.30 h.
Clase 3 e máis: 9.30 h.
Materias líquidas nº 1.202-1.203 e 1.223: 18 h.
Modalidade por ferrocarril:
Aspirantes a tódalas clases: 9.30 h.
Clase 1:
Clase 2: 9.30 h.
Clase 7:
Clase 3 e máis:
Materias líquidas nº 1.202-1.203 e 1223:
Santiago de Compostela, 11 de xuño de 2001.
Carlos González Rodríguez
Presidente do tribunal
ORDE do 8 de xuño de 2001 pola que se resolve a cesión en propiedade de vehículos especialmente preparados ós concellos da Comunidade Autónoma galega que conten con servicios de policía local.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/07/2001

Por Orde do 23 de febreiro de 2001 (DOG nº 47, do 7 de marzo), a Consellería de Xustiza, Interior e Relacións Laborais anunciou medidas de apoio á Policía Local de Galicia, consistentes na cesión de vehículos especialmente preparados para o exercicio das súas funcións.
Analizadas as solicitudes e a súa documentación polos servicios competentes da Dirección Xeral de Administración Local, emitiuse o correspondente informe, e de conformidade co punto 5.2º da devandita orde,
RESOLVO:
Primeiro.-Conceder con cargo á aplicación 13.05.624.0, programa 123.A, dos orzamentos xerais da Comunidade Autónoma de Galicia para 2001, a cesión en propiedade dun vehículo equipado para uso da policía local ós seguintes concellos:
1. Vehículos tipo turismo: Cariño, Mondoñedo, Celanova, Verín, Poio e Vilanova de Arousa.
2. Vehículos tipo todo terreo: Malpica de Bergantiños, A Pobra do Caramiñal, A Rúa e Sanxenxo.
3. Motocicletas: Porto do Son, Santa Comba, Chantada, Cambados, Cangas, A Guarda e Pontecesures.
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir, e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de repo
sición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 8 de xuño de 2001.
Antonio Pillado Montero
Conselleiro de Xustiza, Interior e Relacións Laborais
DECRETO 151/2001, do 29 de xuño, polo que se nomea delegada provincial da Consellería de Sanidade e Servicios Sociais na Coruña a María Blanca García Varela.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 02/07/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais e logo de deliberación do Consello da Xunta de Galicia na súa reunión do día vintenove de xuño de dous mil un.
Nomeo a María Blanca García Varela delegada provincial da Consellería de Sanidade e Servicios Sociais na Coruña.
Santiago de Compostela, vintenove de xuño de dous mil un.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais